**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**275/2019. (VII.25.) Kt. számú**

**határozata**

**A Rojkó-Med Kft.-vel kötendő feladatellátási szerződésről**

Tiszavasvári Város Önkormányzatának Képviselő-testülete a Rojkó-Med Kft.-vel kötendő feladatellátási szerződésről szóló előterjesztést megtárgyalta és az önálló orvosi tevékenységről szóló 2000. évi II. tv. 2/B. § -ában foglaltak alapján az alábbi határozatot hozza:

1. **Elfogadja Tiszavasvári Város Önkormányzata és a ROJKÓ-Med Kft.** (székhelye: 4558 Ófehértó Besenyődi u. 11., képviseli: Dr. Rojkó László) között kötendő a jelen határozat 1. mellékletét képező módosításokkal egységes szerkezetbe foglalt feladatellátási szerződést **és felhatalmazza a polgármestert annak aláírására.**

**Határidő:** esedékességkor **Felelős:** Szőke Zoltán polgármester

1. Felkéri a polgármestert a döntésről tájékoztassa a ROJKÓ-Med Kft. ügyvezetőjét.

**Határidő:** azonnal **Felelős:** Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

275/2019. (VII.25.) Kt. sz. határozat 1. melléklete

**FELADAT-ELLÁTÁSI SZERZŐDÉS**

**háziorvosi körzet ellátására**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli **Szőke Zoltán polgármester)** (továbbiakban: önkormányzat),

másrészről **ROJKÓ-MED Tanácsadó és Szolgáltató Kft**. (székhelye: 4558 Ófehértó Besenyődi u. 11., adószáma: 12451245-1-15,) képviseli**: Dr. Rojkó László** (szül: Beregovo, 1950. július 02., an.: Orbán Margit) ügyvezető, **mint személyes ellátási kötelezettséggel rendelkező orvos** (továbbiakban: háziorvosi szolgáltató) között az alulírott helyen és időben **Tiszavasvári város I. számú felnőtt háziorvosi körzet egészségügyi alapellátásnak területi ellátási kötelezettséggel történő ellátása tárgyában** az alábbi feltételek szerint:

**1.A szerződés tárgya**

1.1 Magyarország helyi önkormányzatairól szóló 2011. évi CLXXXIX törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5.§ (1) bekezdés a) pontjában meghatározott kötelező feladatának ellátása érdekében, valamint az önálló orvosi tevékenységről szóló 2000. évi II. törvényben, az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben, továbbá a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltaknak megfelelően ö**nkormányzat megbízza, háziorvosi szolgáltató pedig elvállalja az I. számú felnőtt háziorvosi körzet lakosainak gyógyító-megelőző alapellátását a hivatkozott jogszabályoknak megfelelő folyamatos területi ellátási kötelezettséggel**. **A háziorvosi szolgáltató a feladat-ellátási szerződésben kötelezettséget vállal arra, hogy az önkormányzat ellátási kötelezettségébe tartozó közszolgáltatások közül a szerződésben meghatározott szolgáltatásokat folyamatosan, a jogszabályokban és az egészségügyi szakmai szabályokban előírt szakmai színvonalon, területi ellátási kötelezettséggel nyújtja.**

1.2. Háziorvosi szolgáltató **területi ellátási kötelezettsége** Tiszavasvári Város Önkormányzata Képviselő-testülete az egészségügyi alapellátási körzetek megállapításáról szóló önkormányzati rendelet 1. melléklete szerint meghatározott **I. számú felnőtt háziorvosi körzet.** (A feladatellátási-szerződés függelékét képezi az ellátási terület pontos leírása)

1.3. Háziorvosi szolgáltató **köteles ellátni az ellátási területén lakó, a hozzá bejelentkezett és az általa elfogadott biztosítottakat. Köteles ellátni továbbá a rendelési időben hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet**.

**1.4. A háziorvosi alapellátás keretében háziorvosi szolgáltató személyes és folyamatos orvosi ellátást nyújt** az egészségi állapot megőrzése, a betegségek megelőzése, korai felismerése és gyógyítása, valamint egészségfejlesztés céljából. Háziorvosi szolgáltató rendelési időben a betegeket – sürgős ellátást igénylő eset kivételével – az érkezés igazolt sorrendjében fogadja. A háziorvosi szolgáltató legalább a rendelési ideje egy részében előre programozható betegellátás keretében, előjegyzés alapján végzi a betegek szűrését, gondozását, ellátását.

1.5. Háziorvosi szolgáltató a lakosság gyógyító-megelőző alapellátást végzi, melynek keretében a **háziorvosi szolgáltató feladatkörébe tartozik különösen** az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása.

1.6. Háziorvosi szolgáltató háziorvosi tevékenységét **érvényes működési engedély alapján** **végezheti**. Háziorvosi szolgáltató jelen szerződés aláírásával nyilatkozik, **hogy rendelkezik a feladat-ellátáshoz szükséges jogszabályban előírt feltételekkel, szakképzettséggel és alkalmas a feladat ellátására. Háziorvosi szolgáltató kijelenti**, hogy jelen szerződés 1. pontjában megjelölt **feladatot képes ellátni és** vállalja, hogy a feladatellátás időtartamára érvényes és megfelelő fedezetet nyújtó felelősségbiztosítással rendelkezik.

1.7.Háziorvosi szolgáltató **tevékenységét megfelelő végzettséggel és engedéllyel rendelkező ápoló igénybevételével köteles végezni.** Az ápoló munkáját a gyógyító-megelőző ellátással kapcsolatos feladatok vonatkozásában a háziorvos irányítja. Az ápoló a szakképzettségének megfelelő feladatokat önállóan végzi, a 4/2000. (II.25.) EüM rendelet 2. számú mellékletében foglaltak szerint.

**1.8. A folyamatos ellátás keretében a háziorvosi szolgáltató hetente 20 órát, munkanapokon naponta 4 órát rendel**. Háziorvosi szolgáltató a folyamatos ellátást a 43/1999. (III.3.) Korm. rendelet 7.§ (1) bekezdésében foglaltak szerint végzi:

Folyamatos az ellátás, ha

1. a háziorvosi szolgálat orvosa a 4/2000. (II.25.) EüM rendeletben meghatározott rendelési időben rendelőjében háziorvosi tevékenységet végez;
2. munkanaponként a háziorvosi szolgálat orvosa 8 órában az őt választó biztosítottak számára rendelkezésre ál, ide nem értve a keresőképtelenség, a hivatalos távolét, illetve a szabadság miatt szükségessé váló helyettesítés eseteit;
3. munkanaponként a háziorvosi szolgálat által alkalmazott ápoló (gyermekápoló, asszisztens) 8 órában a biztosítottak számára rendelkezésre áll, ide nem értve a keresőképtelenség, a hivatalos távolét, illetve a szabadság miatt szükségessé váló helyettesítés eseteit.

1.9. Háziorvosi szolgáltató jelen szerződésben foglalt **háziorvosi alapellátást a 4440 Tiszavasvári, Kabay János u. 21. szám és 4440 Tiszavasvári, Vasvári Pál u. 6. szám alatti, önkormányzati tulajdonú rendelőkben köteles biztosítan**i. **Az önkormányzat térítésmentesen biztosítja a feladatellátáshoz szükséges rendelőt, valamint a rendelő alapfelszerelését tételes leltár alapján azzal, hogy háziorvosi szolgáltató a használatában lévő rendelők és helyiségek fenntartásával járó költségeket (rezsiköltségek) saját maga viseli.** Tekintettel arra, hogy a jelen szerződés tárgyát képező feladatellátást jelen szerződés hatálybalépését megelőzően is háziorvosi szolgáltató látta el, így a feladatellátáshoz szükséges ingatlan és ingó vagyon már korábban átadásra került részére, a használat folyamatos. Az alapfelszerelések szakszerű használatáért, állagmegóvásáért, a berendezések, felszerelések, a jogszabályban foglalt tárgyi minimumfeltételek pótlásért, karbantartásért, javításáért, felülvizsgálatáért háziorvosi szolgáltató felel.

1.10. Az önkormányzati tulajdonú ingatlanok állagmegóvása, felújítása a tulajdonos önkormányzat feladata, kötelezettsége. **A folyamatos külső és belső karbantartási feladatok elvégzésének** **kötelezettsége és** **annak** (az ingatlan festése, a beépített berendezések, az ajtók, ablakok karbantartása és felújítás mértékét el nem érő javíttatása, zárak, csapok, csaptelepek, égők, fénycsövek, irodatechnikai felszerelések, bútorzat javítása, cseréje stb.) **költségei háziorvosi szolgáltatót terhelik**. Háziorvosi szolgáltató köteles gondoskodni a rendelő, a közös használatra szolgáló helyiségek és területek tisztántartásáról, a tevékenységével kapcsolatban keletkezett hulladék - ideértve a veszélyes hulladékot is -, elszállításáról és megsemmisítéséről.

**2. Finanszírozási kérdések**

2.1. Háziorvosi szolgáltató a gyógyító-megelőző feladatainak ellátásához szükséges fedezetet a Nemzeti Egészségbiztosítási Alapkezelővel (továbbiakban: NEAK) kötött finanszírozási szerződés alapján részére folyósított összegből biztosítja. **A finanszírozási szerződés megkötéséhez az önkormányzat jelen szerződés aláírásával hozzájárul azzal, hogy a megbízás teljesítés másra nem ruházható, a háziorvosi szolgáltatót személyes szolgáltatás-nyújtási kötelezettség terheli. Az** **önkormányzat a háziorvosi szolgáltatónak önkormányzati támogatást nem biztosít.**

2.2. A háziorvosi szolgáltató az önkormányzat által módosított ellátási területtel összefüggő változásokat köteles a szolgáltatást igénybevevőkkel ismertetni. A körzetmódosítás miatt bekövetkezett, a háziorvost ért kár esetén az önkormányzat kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget. Év közbeni módosítás esetén a változást megelőző naptári év finanszírozását kell alapul venni. A kártalanítás kifizetésének határideje a körzetmódosítást követő harmadik hónap 15. napja. Háziorvosi szolgáltató kártalanítási igényét a körzetmódosításból fakadó kár összegének a NEAK által igazolt mértékéről szóló hivatalos dokumentum csatolásával terjesztheti elő.

**3. Helyettesítés**

**3.1. Háziorvosi szolgáltató távolléte idejére megfelelő szakmai helyettesítéséről saját költségére köteles gondoskodni**. Háziorvosi szolgáltató helyettesítését csak olyan orvos láthatja el, aki a háziorvosi feladatkörre előírt személyi feltételeknek megfelel. A helyettesítő háziorvos indokolt esetben a helyettesítést abban a rendelőben is elláthatja, ahol egyébként tevékenységét végzi. Az indokolt eset fennállásról a helyettesítő háziorvos kezdeményezésére az egészségügyi államigazgatási szerv dönt, amelyről tájékoztatja az önkormányzatot is. A háziorvosi szolgáltató a helyettesítésről haladéktalanul, de legkésőbb 24 órán belül köteles írásban tájékoztatni az önkormányzatot.

**4. Egészségügyi dokumentációval, adatkezeléssel kapcsolatos kérdések**

4.1. A háziorvosi szolgáltató köteles az ellátásban részesített személyekről és a nyújtott ellátásról a hatályos jogszabályban foglaltaknak megfelelő orvosi dokumentációt, valamint nyilvántartást vezetni, és arról az arra jogosultaknak felvilágosítást adni. A háziorvosi szolgáltató változása esetén a praxisban nyilvántartott minden beteg dokumentációját köteles az új háziorvos vagy az önkormányzat részére átadni.

4.2. Szerződő Felek nyilatkoznak, hogy az egészségügyi szolgáltatások teljesítése során keletkezett és a folyamatos szolgáltatáshoz szükséges egészségügyi dokumentációk és valamennyi adat átadás-átvételét az adatvédelemre vonatkozó szabályok figyelembevételével egymással kölcsönösen együttműködve járnak el.

**4.3. Háziorvosi szolgáltató kötelezettséget vállal**, hogy a jelen szerződés 1. pontjában meghatározott **feladatellátás bármilyen okból történő megszűnése, megszűntetése esetén a beteg-dokumentáció, előzményi adatok átadásához hozzájárul,** **az új háziorvos**, az **önkormányzat** vagy az **önkormányzat döntése alapján kijelölt engedélyes egészségügyi szolgáltató részére.**

**5. A rendelési idő**

**5.1. A Háziorvosi szolgáltató az alább meghatározott rendelési időben köteles rendelni**:

**4440 Tiszavasvári, Kabay János u. 21. szám alatti rendelőben**

Hétfő: 8:00-12:00

Szerda: 8:00-12:00

Péntek: 8:00-12:00

**4440 Tiszavasvári, Vasvári Pál u. 6. szám alatti rendelőben**

Kedd: 13:00-17:00

Csütörtök: 13:00-17:00

5.2. Háziorvosi szolgáltató a rendelési időt az önkormányzat előzetes hozzájárulásával módosíthatja. A rendelési időt és az elérhetőséget (telefonszám) a rendelőhelyiség bejáratára közérthetően és jól látható helyen ki kell függeszteni. További tájékoztatási kötelezettségek körébe tartozik a térítés ellenében végzett szolgáltatások térítési díjának ismertetése, az ügyeleti ellátás, a betegjogi képviselő elérhetősége, a panaszjog gyakorlásának lehetősége, továbbá a 96/2003. (VII.15.) Korm. rendelet 3.§ és 4.§-aiban előírtak.

5.3. Háziorvosi szolgáltató köteles rendelési idejét összehangolni a Tiszavasváriban működő, praxisjoggal rendelkező többi háziorvossal.

**6. Ügyeletre vonatkozó kérdések**

6.1. Az önkormányzat az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet 7.§ (2) bekezdés d) pontjának db) alpontja szerint nyilatkozik arról, hogy az ügyeleti feladatok ellátását külön szerződéses jogviszony keretében láttatja el. Amennyiben a központi orvosi ügyeleti feladatok ellátásának biztosítására létrejött szerződés megszűnik, Háziorvosi szolgáltató köteles azonnal rendelkezésre állni az ügyelet ellátásának céljából.

**7. A szerződés megszűnése, megszüntetése**

7.1. A felek jelen szerződést a másik félhez írásban intézett felmondással megszüntethetik. Jelen szerződés csak olyan határidővel mondható fel - **minimum hat hónap** -, amely alatt biztosítható az ellátás folyamatossága. A felmondási idő alatt a háziorvosi szolgáltató köteles a szerződésben vállalt közszolgáltatást folyamatosan teljesíteni.

7.2. Az önkormányzat a feladat-ellátási szerződést – indoklással azonnali hatállyal felmondja, ha

1. a háziorvosi szolgáltató jelen megállapodásban foglalt kötelezettségeit az önkormányzat írásbeli felszólítása ellenére sem teljesíti, vagy folytatólagosan megszegi a jogszabályban foglalt működésre foglalt előírásokat,
2. A háziorvosi szolgáltató az önálló egészségügyi tevékenység végzésre való jogosultságát bármely okból elveszti.

7.3. A feladat-ellátási szerződés felmondása, azonnali hatályú felmondása esetén háziorvosi szolgáltató kártérítésre nem tarthat igényt.

7.4. Felek kijelentik, hogy jelen feladat-ellátási szerződés közös megegyezéssel is megszüntethető.

**8. Egyéb rendelkezések**

8.1. A működéssel kapcsolatban háziorvosi szolgáltató által harmadik személynek okozott kárért saját maga felel, az önkormányzat ezzel kapcsolatos felelősségét kizárja. **Háziorvosi szolgáltató kötelezettséget vállal arra, hogy a háziorvosi feladatokat a mindenkori szakmai követelményeknek megfelelő működési engedély és megfelelő fedezet nyújtó hatályos felelősségbiztosítási szerződés birtokában látja el.** A háziorvosi tevékenység szakmai felügyeletét az egészségügyi szolgáltatók hatósági szakfelügyeletéről, szakmai minőségértékeléséről és a minőségügyi vezetőkről szóló miniszteri rendelet szerinti szakfelügyelők végzik.

8.2. Az önkormányzat ellenőrizheti a jelen szerződésben vállalt kötelezettségek teljesítését. Ennek keretében a háziorvosi szolgáltató rendelkezésre bocsátja az ellenőrzéshez szükséges adatokat, információkat, biztosítja az iratokba való betekintést, az adatvédelmi jogszabályokban foglaltak betartásával.

8.3. Jelen szerződés **a két rendelési helyen történő háziorvosi feladatellátáshoz szükséges jogerős működési engedélye megszerzése napján lép hatályba és határozatlan időtartamra szól**. Felek megállapodnak hogy jelen szerződés hatálybalépésével egyidejűleg a háziorvosi szolgáltatóval e tárgyban kötött szerződés és annak módosításai megszűnnek.

8.4. Felek rögzítik, hogy a jelen szerződéssel kapcsolatos bármely jognyilatkozatok, közlések, módosítási javaslatok egymás felé csak **papír alapú írásbeli formában** hatályosak.

8.5. Jelen szerződésben nem szabályozott kérdésekben a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltakat, valamint a Ptk. és az egészségügyi ellátásra irányadó más hatályos jogszabályok rendelkezéseit kell megfelelően alkalmazni.

8.6. A jelen megállapodást a felek képviselői elolvasták, közösen értelmezték, és mint akaratukkal mindenben megegyezőt aláírták

8.7. Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

8.8. Jelen szerződést Tiszavasvári Város Önkormányzata Képviselő-testülete 275/2019. (VII.25.) Kt. sz. határozatával hagyta jóvá. Felek jelen szerződést elolvasták, s mint akaratukkal mindenben megegyezőt helybenhagyólag aláírták.

Tiszavasvári, 2019. …………………….

……………………………… …………………………………..

**Tiszavasvári Város Önkormányzata ROJKÓ-MED**

**képviseletében Tanácsadó és Szolgáltató Kft.**

**Szőke Zoltán képviseletében**

**polgármester dr. Rojkó László**

**háziorvos**